बौंली में अब मुख्य स्टैंड से ही चलेंगी बसें
थानेमें गठित कम्यूनिटी लाइजन ग्रुप के सदस्यों की बैठक मंगलवार को थानाधिकारी मानसिंह चौधरी की उपस्थिति में की गई। बैठक के दौरान उपस्थित सदस्यों ने बैठक में लिए गए निर्णयों की पालना नहीं होने पर नाराजगी व्यक्त करते हुए खिरनी तिराहे से होने वाले बसों के संचालन को मुख्य बस स्टैंड से करवाने की मांग दोहराई। इस पर थानाधिकारी ने तत्काल सिपाही भेजकर बस एजेंटों को बुलवाया एवं आगे से खिरनी तिराहे से संचालित होने वाली गंगापुर सिटी एवं सवाई माधोपुर मार्ग की बसों का संचालन मुख्य बस स्टैंड से करने के निर्देश दिए। साथ ही ऐसा नहीं करने पर बस चालकों के खिलाफ कार्रवाई की चेतावनी भी दी। बस एजेंटों की मांग पर बस ठहरने के स्थान का चयन किया गया।
थानाधिकारी ने सदस्यों बताया कि उच्च न्यायालय के आदेशों की अनुपालना में ट्रैक्टर ट्रॉली से बजरी एवं अन्य सामान का परिवहन जब तक नहीं किया जा सकता है जबकि तक कि ट्रैक्टर ट्रॉली परिवहन विभाग से व्यासायिक उपयोग के लिए पंजीकृत नहीं हो जाती। ट्रकों के माध्यम से भी बजरी का निर्धारित अंडरलोड तक ही परिवहन किया जा सकेगा। ओवरलोड होने पर कार्रवाई की जाएगी। बैठक में सदस्यों ने पुलिस थाने के पीछे की क्षतिग्रस्त दीवार की मरम्मत करवाने, सफेदे एवं अन्य उगे पेडों की छंगाई करवाने का भी प्रस्ताव रखा। बैठक में मनोज कुमार जैन, शिचवरण बुंदेला, प्रहलाद सैनी, प्रेमदेवी मीणा, अब्दुल लतीफ, अब्दुल हनीफ पीटीआई, देवराज सिंह राजावत, ओमप्रकाश गोयल, लल्लूलाल गौड़, अब्दुल हमीद रेंजर आदि उपस्थित थे।
बौंली. मुख्यबस स्टैंड से बसों का संचालन के लिए स्थान का चयन करते सीएलजी सदस्य और थानाधिकारी।
hin_Deva hin_Deva hin_Deva hin_Deva